
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2328 

7 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της υπ’ αριθμ. Φ 10035/10981/712/8.5.2007 
(805 Β) απόφασης περί εκχώρησης αρμοδιοτήτων 
του Δ.Σ. του ΟΑΕΕ. στο Διοικητή, σε Προϊσταμέ¬ 
νους Διευθύνσεων και Τμημάτων. 1 

Μετατροπή της αμιγούς δημοτικής επιχείρησης του 
Δήμου Αξιού Ν. Θεσσαλονίκης με την επωνυμία 
«Δημοτική Επιχείρηση Τοπικής Ανάπτυξης Δή¬ 
μου Αξιού (Δ.Ε.Τ.Α.Δ.Α.)» σε κοινωφελή επιχείρη¬ 
ση του άρθρου 254 του ν. 3463/2006 με την επω¬ 
νυμία «ΚΟΙΝΩΦΕΛΗΣ ΕΠΙΧΕΙΡΗΣΗ ΑΛΛΗΛΕΓΓΥΗΣ 

ΔΗΜΟΥ ΑΞΙΟΥ (Κ.Ε.Α.Δ.Α)». 2 

Μετατροπή της αμιγούς δημοτικής επιχείρησης του 
Δήμου Αξιού Ν. Θεσσαλονίκης με την επωνυ¬ 
μία «Δημοτική Επιχείρηση Αξιού» σε κοινωφε¬ 
λή επιχείρηση του άρθρου 254 του ν. 3463/2006 
με την επωνυμία «ΚΟΙΝΩΦΕΛΗΣ ΕΠΙΧΕΙΡΗΣΗ 
ΠΟΛΙΤΙΣΜΟΥ - ΑΘΛΗΤΙΣΜΟΥ ΔΗΜΟΥ ΑΞΙΟΥ 


(Κ.Ε.Π.Α.Δ.Α)». 4 

Έγκριση σύναψης μίας (1) σύμβασης μίσθωσης έρ¬ 
γου στο Κ.Ε.Π. του Επαρχείου Κω. 5 

Ρύθμιση ασκήσεως της Θήρας. 6 

Προσαρμογή καταστατικού της «Δημοτικής Επιχεί¬ 
ρησης Πολιτιστικής Ανάπτυξης Κύμης Ν. Εύβοι¬ 
ας (Δ.Ε.Π.Α.Κ.)» στις διατάξεις του ν. 3463/2006 
(Δ.Κ.Κ.) σε Δημοτική Κοινωφελή Επιχείρηση Πο¬ 
λιτισμού Κύμης (ΔΗ.ΚΟΙ.Ε.ΠΟ.Κ.). 7 

Απαγόρευση αλιείας παντός είδους της ιχθυοπανί¬ 
δας της λίμνης Στυμφαλίας για ένα έτος. 8 


ΑΠΟΦΑΣΕΙ Σ 

Αριθμ. Φ.10035/10981/712 (1) 


Συμπλήρωση της υπ’ αριθμ. Φ 10035/10981/712/8.5.2007 
(805 Β) απόφασης περί εκχώρησης αρμοδιοτήτων 
του Δ.Σ. του ΟΑΕΕ. στο Διοικητή, σε Προϊσταμένους 
Διευθύνσεων και Τμημάτων. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 29 του ν. 


1199/1981 (237/Α) «Περί ρυθμίσεως θεμάτων καταστά- 
σεως υπαλλήλων του Δημοσίου, των Ν.Π.Δ.Δ., των Ο.Τ.Α. 
και άλλων τινών συναφών διατάξεων». 

2. Τα άρθρα 1-13 του ν. 2676/1999 (Α 1) «Οργανωτική 
και λειτουργική αναδιάρθρωση των φορέων κοινωνικής 
ασφάλισης και άλλες διατάξεις». 

3. Τις διατάξεις του π.δ/τος 206/2007 (Α 232) «Διορι¬ 
σμός Υπουργών και Υφυπουργών». 

4. Τις διατάξεις του π. δ/τος 38/2007 (Α 33) «Αρμοδι¬ 
ότητες του Διοικητή και του Διοικητικού Συμβουλίου 
του Οργανισμού Ασφάλισης Ελεύθερων Επαγγελματιών 
(ΟΑΕΕ)». 

5. Τις διατάξεις του π. δ/τος 154/2006 (Α 167) «Ορ¬ 
γανισμός του Ν.Π.Δ.Δ. με την επωνυμία «Οργανισμός 
Ασφάλισης Ελευθέρων Επαγγελματιών (ΟΑΕΕ)». 

6. Την υπ’ αριθμ. Φ 10035/10981/712/8.5.2007 (805 Β) 
απόφαση του Υπουργού Απασχόλησης και Κοινωνικής 
Προστασίας «Εκχώρηση αρμοδιοτήτων του Δ.Σ. του 
ΟΑΕΕ. στο Διοικητή, σε Προϊσταμένους Διευθύνσεων 
και Τμημάτων». 

7. Το υπ’ αριθμ. ΔΙ.ΟΡΓ/Φ.20/15/99246/19.10.2007 έγγρα¬ 
φο του ΟΑΕΕ. 

8. Το γεγονός ότι, από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε την υπ’ αριθμ. 998/828/19.9.2007 απόφα¬ 
ση του Δ.Σ. του ΟΑΕΕ, με την οποία συμπληρώνεται η 
Φ. 10035/10981/712/8.5.2007 (805 Β) απόφαση ως εξής: 

Στον προϊστάμενο της Δ/νσης Παροχών Συντάξεων 
εκχωρούμε την αρμοδιότητα της έκδοσης αποφάσεων 
αναγνώρισης των συντάξιμων χρόνων των υπαλλήλων 
του πρώην ΤΣΑ, τη μέριμνα για την έκδοση των οποί¬ 
ων έχει το Τμήμα Συντάξεων της Δ/νσης Παροχών Συ¬ 
ντάξεων, σύμφωνα με το άρθρο 9 παρ. 2 περ. αγ π.δ. 
154/2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 


















32174 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 33.443 (2) 

Μετατροπή της αμιγούς δημοτικής επιχείρησης του Δή¬ 
μου Αξιού Ν. Θεσσαλονίκης με την επωνυμία «Δη¬ 
μοτική Επιχείρηση Τοπικής Ανάπτυξης Δήμου Αξιού 
(Δ.Ε.Τ.Α.Δ.Α.)» σε κοινωφελή επιχείρηση του άρθρου 254 
του ν. 3463/2006 με την επωνυμία «ΚΟΙΝΩΦΕΛΗΣ ΕΠΙ¬ 
ΧΕΙΡΗΣΗ ΑΛΛΗΛΕΓΓΥΗΣ ΔΗΜΟΥ ΑΞΙΟΥ (Κ.Ε.Α,Δ,Α)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις: 

α) Των άρθρων 252, 254 και 269 του ν. 3463/2006 
(ΦΕΚ 114/Α/8.6.2006) «Κύρωση του Κώδικα Δήμων και 
Κοινοτήτων». 

β) Τις διατάξεις της παρ. 10 του άρθρου 6 του ν. 
2503/1997 (ΦΕΚ 107 Α') «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

γ) Τις διατάξεις της παρ. 3 του άρθρου 90 του π.δ. 
63/2005 (ΦΕΚ 98 Α'): Κωδικοποίηση της νομοθεσίας για 
την Κυβέρνηση και τα κυβερνητικά όργανα που αφορούν 
τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

2) Την υπ’ αριθμ. ΕΣ 5.339/9.2.1996 (Φ.Ε.Κ 104/Β/22.2.1996) 
απόφαση του Περιφερειακού Διευθυντή Ν. Θεσσαλονί¬ 
κης που αφορούσε τη σύσταση στον Δήμο Αξιού αμι¬ 
γούς δημοτικής επιχείρηση με την επωνυμία «Δημοτι¬ 
κή Επιχείρηση Τοπικής Ανάπτυξης Δήμου Αξιού», όπως 
τροποποιήθηκε με την υπ’ αριθμ. 18.857/23.6.1999 (Φ.Ε.Κ 
1.497/Β/22.7.1999), απόφαση του Γ ενικού Γ ραμματέα Πε¬ 
ριφέρειας Κεντρικής Μακεδονίας. 

3) Τις υπ’ αριθμ. 112/2007 απόφαση του δημοτικού συμ¬ 
βουλίου Αξιού που αφορά την σύσταση της ανωτέρω 
επιχείρησης. 

4) Τη σχετική οικονομοτεχνική μελέτη που αφορά τη 
μετατροπή της αμιγούς δημοτικής Επιχείρησης με την 
επωνυμία «Δημοτική Επιχείρηση Τοπικής Ανάπτυξης 
Δήμου Αξιού» σε «Κοινωφελή Επιχείρηση Αλληλεγγύης 
Δήμου Αξιού (Κ.Ε.Α.Δ.Α)» η οποία εγκρίθηκε με την αριθ. 
111/2007 απόφαση του δημοτικού συμβουλίου Αξιού. 

5) Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύτηκε στο ΦΕΚ 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

1. Την προσαρμογή των καταστατικών σκοπών της αμι¬ 
γούς δημοτικής Επιχείρησης του Δήμου Αξιού Ν. Θεσσα¬ 
λονίκης με την επωνυμία «Δημοτική Επιχείρηση Τοπικής 
Ανάπτυξης Δήμου Αξιού» (Δ.Ε.Τ.Α.Δ.Α.)» σύμφωνα με το 
άρθρο 269 του νόμου 3463/2006, προς τις προβλέψεις 
του άρθρου 254 του ίδιου νόμου και μετατροπή της σε 
κοινωφελή επιχείρηση με την επωνυμία «Κοινωφελής 
Επιχείρηση Αλληλεγγύης Δήμου Αξιού (Κ.Ε.Α.Δ.Α.)». 

2. Σκοποί της κοινωφελούς επιχείρησης είναι: 

Α) Η οργάνωση λειτουργιών, δραστηριοτήτων και η 
παροχή υπηρεσιών που αναφέρονται στους τομείς 


Α.1 Κοινωνικής Προστασίας και Αλληλεγγύης και συ¬ 
γκεκριμένα: 

- Η λειτουργία Βρεφονηπιακού Σταθμού 

- Η λειτουργία προγράμματος « Βοήθεια στο Σπίτι» 

- Η συμμετοχή σε δράσεις και προγράμματα, που στο¬ 
χεύουν στη μέριμνα, υποστήριξη και φροντίδα ευπαθών 
κοινωνικών ομάδων με την παροχή υπηρεσιών υγείας 
και την προαγωγή ψυχικής υγείας, όπως δημιουργία 
δημοτικών ιατρείων, κέντρων αγωγής υγείας, υποστήρι¬ 
ξης και αποκατάστασης ατόμων με αναπηρία, κέντρων 
ψυχικής υγείας, συμβουλευτικής στήριξης των θυμάτων 
ενδοοικογενειακής βίας και βίας κατά συνοικούντων 
προσώπων και κέντρων πρόληψης κατά εξαρτησιογό- 
νων ουσιών. 

- Ο σχεδιασμός και εφαρμογή προγραμμάτων ή συμ¬ 
μετοχή σε προγράμματα και δράσεις για την ένταξη 
παλιννοστούντων ομογενών, μεταναστών και προσφύ¬ 
γων στην κοινωνική, οικονομική και πολιτιστική ζωή της 
τοπικής κοινωνίας. 

Α.2 Περιβάλλοντος και συγκεκριμένα: 

- Η εκπόνηση τοπικών προγραμμάτων για την προ¬ 
στασία και αναβάθμιση του φυσικού, αρχιτεκτονικού και 
πολιτιστικού περιβάλλοντος, στο πλαίσιο των εθνικών 
και ευρωπαϊκών πολιτικών. 

Β) Η οργάνωση δημοτικής συγκοινωνίας σύμφωνα με 
τα όσα ορίζουν σχετικά τα άρθρα 75 και 83 του ν. 
3463/2006 

Γ) Η εκπόνηση και εφαρμογή προγραμμάτων έρευνας 
και τεχνολογίας για την ανάπτυξη της περιοχής . 

Δ) Η ανάπτυξη πολιτικών προώθησης της απασχόλη¬ 
σης και συγκεκριμένα 

- Η υλοποίηση ή η συμμετοχή σε ολοκληρωμένα τοπι¬ 
κά σχέδια και προγράμματα δράσης και πρωτοβουλίες 
για την εφαρμογή και ανάπτυξη πολιτικών προώθησης 
της απασχόλησης και της κοινωνικής ενσωμάτωσης δι¬ 
αφόρων κατηγοριών ανέργων, στο πλαίσιο των εθνικών 
και ευρωπαϊκών πολιτικών. 

- Προώθηση και ενίσχυση της επιχειρηματικότητας 
με την ίδρυση και λειτουργία Κέντρων Επαγγελματικού 
Προσανατολισμού . 

- Συμβολή στην απορρόφηση του εργατικού δυναμικού 
της περιοχής τους με την ανάπτυξη συμβουλευτικών 
δράσεων που παρέχονται δωρεάν προς τους ανέργους, 
με στόχο την υποστήριξη και την ενθάρρυνσή τους για 
την εξεύρεση απασχόλησης, καθώς και στην προώθηση 
ίσων ευκαιριών πρόσβασης στην αγορά εργασίας. 

3. Η διάρκεια της κοινωφελούς επιχείρησης ορίζεται 
για πενήντα χρόνια από τη δημοσίευση της προσαρμο¬ 
γής στην Εφημερίδα της Κυβερνήσεως. 

4. Έδρα της επιχείρησης ορίζεται το Τοπικό Διαμέρι¬ 
σμα Ν. Μαλγάρων Δήμου Αξιού. 

5. Πόροι της Επιχείρησης είναι: 

α) Η χρηματοδότηση από το Δήμο Αξιού για τις 
δραστηριότητες και τις παρεχόμενες από αυτήν υπη¬ 
ρεσίες με βάση τις διατάξεις του άρθρου 259 του ν. 
3463/2006 

β) Η συμμετοχή σε επιδοτούμενα προγράμματα από 
τους πόρους της Ευρωπαϊκής Ένωσης και Εθνικών Φο¬ 
ρέων. 

γ) Δωρεές, κληροδοτήματα, χορηγίες, ενισχύσεις από 
νομικά πρόσωπα του δημοσίου ή ιδιωτικού τομέα και 
από φυσικά πρόσωπα. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

δ) Η παροχή υπηρεσιών προς τρίτους σχετικούς με 
τους καταστατικούς σκοπούς. 

ε) Οι πρόσοδοι από περιουσιακά τους στοιχεία. 

6. Η επιχείρηση διοικείται από επταμελές διοικητικό 
συμβούλιο, τα οποία ορίζονται μαζί με τους αναπληρω¬ 
τές τους από το δημοτικό συμβούλιο. Από τα μέλη αυτά 
τέσσερις είναι αιρετοί εκπρόσωποι του Δήμου και ένας 
είναι εκπρόσωπος των εργαζομένων στην επιχείρηση, 
αν αυτή απασχολεί πάνω από είκοσι (20) εργαζομέ¬ 
νους, υποδεικνυόμενος από τη γενική συνέλευση αυτών 
και ένας εκπρόσωπος του Αγροτικού Συνεταιρισμού Ν. 
Μαλγάρων. Τα υπόλοιπα μέλη είναι δημότες ή κάτοικοι 
του Δήμου που έχουν πείρα ή γνώσεις σχετικές με το 
αντικείμενο της επιχείρησης. Στην περίπτωση των αιρε¬ 
τών μελών τουλάχιστον ένα μέλος εξ αυτών προέρχεται 
από τη μειοψηφία. 

7. Το κεφάλαιο της Επιχείρησης ανέρχεται στο ποσό 
των 5.869,41 € (όσο ήταν το κεφάλαιο της Δ.Ε.Τ.Α.Δ.Α.). 

8. Η επιχείρηση μπορεί να λυθεί πριν την πάρο¬ 
δο της διάρκειάς της με απόφαση του δημοτικού ή 
κοινοτικού συμβουλίου, η οποία λαμβάνεται με την 
απόλυτη πλειοψηφία του συνόλου των μελών του και 
πράξη του Γενικού Γραμματέα της Περιφέρειας που 
δημοσιεύεται στην Εφημερίδα της Κυβερνήσεως. Με 
την ίδια διαδικασία λύεται η επιχείρηση υποχρεωτικά, 
εάν καταστεί ανενεργός για χρονικό διάστημα άνω 
των δύο (2) ετών. Τη λύση της επιχείρησης ακολου¬ 
θεί η εκκαθάριση αυτής. Μετά την εκκαθάριση της 
επιχείρησης, όσα περιουσιακά στοιχεία απομένουν 
περιέρχονται στο Δήμο Αξιού. Η εκκαθάριση γίνεται 
από ορκωτούς ελεγκτές που ορίζονται από το δημο¬ 
τικό συμβούλιο Αξιού. 

Από τη δημοσίευση της απόφασης αυτής στην Εφημε¬ 
ρίδα της Κυβερνήσεως η Κοινωφελής Επιχείρηση Αλλη¬ 
λεγγύης Δήμου Αξιού υποκαθίσταται αυτοδικαίως χωρίς 
καμία άλλη διατύπωση, σε όλα εν γένει τα δικαιώματα 
και τις υποχρεώσεις της Δημοτικής Επιχείρησης Τοπι¬ 
κής Ανάπτυξης Δήμου Αξιού, εξομοιούμενη με καθολικό 
διάδοχο. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Αξιού. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 28 Νοεμβρίου 2007 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ X. ΤΣΟΤΣΟΛΗΣ 

-♦- 

Αριθμ.33.441 (3) 

Μετατροπή της αμιγούς δημοτικής επιχείρησης του Δή¬ 
μου Αξιού Ν. Θεσσαλονίκης με την επωνυμία «Δη¬ 
μοτική Επιχείρηση Αξιού» σε κοινωφελή επιχείρηση 
του άρθρου 254 του ν. 3463/2006 με την επωνυμία 
«ΚΟΙΝΩΦΕΛΗΣ ΕΠΙΧΕΙΡΗΣΗ ΠΟΛΙΤΙΣΜΟΥ - ΑΘΛΗΤΙ¬ 
ΣΜΟΥ ΔΗΜΟΥ ΑΞΙΟΥ (Κ.Ε.Π.Α.Δ.Α)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις: 

α) Των άρθρων 252, 254 και 269 του ν. 3463/2006 


(ΦΕΚ 114/Α/8.6.2006) «Κύρωση του Κώδικα Δήμων και 
Κοινοτήτων». 

β) Τις διατάξεις της παρ. 10 του άρθρου 6 του ν. 
2503/1997(ΦΕΚ 107 Α') «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

γ) Τις διατάξεις της παρ. 3 του άρθρου 90 του π.δ. 
63/2005 (ΦΕΚ 98 Α'): Κωδικοποίηση της νομοθεσίας για 
την Κυβέρνηση και τα κυβερνητικά όργανα που αφορούν 
τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

2) Την υπ’ αριθμ. ΕΣ 27.537/26.7.1996 (Φ.Ε.Κ 762/Β/ 
28.8.1996) απόφαση του Περιφερειακού Διευθυντή Ν. 
Θεσσαλονίκης που αφορούσε τη σύσταση αμιγούς κοι¬ 
νοτικής επιχείρησης με την επωνυμία« Κοινοτική Επιχεί¬ 
ρηση Τοπικής Ανάπτυξης Κύμινων», όπως τροποποιήθη¬ 
κε και μετονομάσθηκε σε «Δημοτική Επιχείρηση Αξιού» 
με την υπ’ αριθμ. 26.388/14.12.1999 (Φ.Ε.Κ 22/Β/18.1.2000) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας. 

3) Τις υπ’ αριθμ. 110/2007 απόφαση του δημοτικού 
συμβουλίου Αξιού που αφορά τη σύσταση της ανωτέρω 
επιχείρησης. 

4) Τη σχετική οικονομοτεχνική μελέτη που αφορά τη 
μετατροπή της αμιγούς δημοτικής Επιχείρησης με την 
επωνυμία «Δημοτική Επιχείρηση Αξιού» σε «Κοινωφε¬ 
λής Επιχείρηση Πολιτισμού - Αθλητισμού Δήμου Αξιου 
(Κ.Ε.Π.Α.Δ.Α.)», η οποία εγκρίθηκε με την αριθ. 109/2007 
απόφαση του δημοτικού συμβουλίου Αξιού. 

5) Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύτηκε στο ΦΕΚ 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β'/23.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τ μημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

1. Την προσαρμογή των καταστατικών σκοπών της 
αμιγούς δημοτικής Επιχείρησης με την επωνυμία «Δη¬ 
μοτική Επιχείρηση Αξιού», σύμφωνα με το άρθρο 269 
του νόμου 3463/2006, προς τις προβλέψεις του άρθρου 
254 του ίδιου νόμου και μετατροπή της σε κοινωφελή 
επιχείρηση με την επωνυμία σε «Κοινωφελής Επιχείρηση 
Πολιτισμού - Αθλητισμού Δήμου Αξιου (Κ.Ε.Π.Α.Δ.Α.)» 

2. Σκοποί της κοινωφελούς επιχείρησης είναι: 

Α) Η οργάνωση λειτουργιών, δραστηριοτήτων και η 
παροχή υπηρεσιών που αναφέρονται στους τομείς: 

Α.1 Κοινωνικής Προστασίας και Αλληλεγγύη και συ¬ 
γκεκριμένα: 

Η λειτουργία προγράμματος Κοινωνικής μέριμνας. 

Α.2 Παιδείας, πολιτισμού και αθλητισμού, και συγκε¬ 
κριμένα: 

- Η ίδρυση και λειτουργία κέντρων δημιουργικής απα¬ 
σχόλησης παιδιών. 

- Η λειτουργία πάρκων κυκλοφοριακής αγωγής. 

- Η εφαρμογή πολιτικών για την ανάδειξη και προ¬ 
στασία του τοπικού πολιτισμού, η προβολή των πολιτι¬ 
στικών αγαθών και των σύγχρονων πολιτιστικών έργων 
που παράγονται σε τοπικό επίπεδο, με τη λειτουργία 
δημοτικού κινηματογράφου, θεατρικών εργαστηρίων, φι- 

λαρμονικών και σχολών διδασκαλίας μουσικής, σχολών 
χορού, ζωγραφικής, γλυπτικής κ.λπ., καθώς και η μελέτη 
και εφαρμογή πολιτιστικών προγραμμάτων. 

- Η προστασία μουσείων, μνημείων, σπηλαίων, καθώς 
και αρχαιολογικών και ιστορικών χώρων της περιοχής 
και των εγκαταστάσεων αυτών. 

- Η διοργάνωση συναυλιών, θεατρικών παραστάσεων 
και άλλων πολιτιστικών εκδηλώσεων ή η συμμετοχή 
της σε αυτά. 

- Η προώθηση πολιτιστικών ανταλλαγών, σε εθνικό, 
ευρωπαϊκό και διεθνές επίπεδο, σύμφωνα με την κείμενη 
νομοθεσία. 

- Η ανάπτυξη του πολιτιστικού τουρισμού. 

- Η προώθηση και εφαρμογή προγραμμάτων ενίσχυ¬ 
σης μαζικού αθλητισμού και διοργάνωση αθλητικών 
εκδηλώσεων. 

Α.3 Περιβάλλοντος και συγκεκριμένα: 

- Η προστασία και διαχείριση των υδάτινων πόρων, 
η προστασία του εδάφους και η καταπολέμηση της 
ρύπανσης στο Δήμο Αξιού. 

- Η παροχή συνδρομής στην αρμόδια πυροσβεστική 
υπηρεσία, με κάθε πρόσφορο μέσο που διαθέτουν, για 
την αντιμετώπιση πυρκαγιών. 

Β) Η έκδοση τοπικού ενημερωτικού περιοδικού του 
Δήμου καθώς και εκδόσεων προβολής της τοπικής 
ιστορίας 

3. Η διάρκεια της κοινωφελούς επιχείρησης ορίζεται 
για πενήντα χρόνια από τη δημοσίευση της προσαρμο¬ 
γής στην Εφημερίδα της Κυβερνήσεως. 

4/Εδρα της επιχείρησης ορίζεται το Δημοτικό Διαμέ¬ 
ρισμα των Κύμινων. 

5. Πόροι της Επιχείρησης είναι: 

α) Η χρηματοδότηση από το Δήμο Αξιού για τις 
δραστηριότητες και τις παρεχόμενες από αυτήν υπη¬ 
ρεσίες με βάση τις διατάξεις του άρθρου 259 του ν. 
3463/2006 

β) Η συμμετοχή σε επιδοτούμενα προγράμματα από 
τους πόρους της Ευρωπαϊκής Ένωσης και Εθνικών Φο¬ 
ρέων. 

γ) Δωρεές, κληροδοτήματα, χορηγίες, ενισχύσεις από 
νομικά πρόσωπα του δημοσίου ή ιδιωτικού τομέα και 
από φυσικά πρόσωπα. 

δ) Η παροχή υπηρεσιών προς τρίτους σχετικούς με 
τους καταστατικούς σκοπούς. 

ε) Οι πρόσοδοι από περιουσιακά τους στοιχεία. 

6. Η επιχείρηση διοικείται από επταμελές διοικητικό 
συμβούλιο, τα οποία ορίζονται μαζί με τους αναπληρω¬ 
τές τους από το δημοτικό συμβούλιο. Από τα μέλη αυτά 
τέσσερις είναι αιρετοί εκπρόσωποι του Δήμου και ένας 
είναι εκπρόσωπος των εργαζομένων στην επιχείρηση, 
αν αυτή απασχολεί πάνω από είκοσι (20) εργαζομένους, 
υποδεικνυόμενος από τη γενική συνέλευση αυτών και 
ένας εκπρόσωπος του Π.Π.Κ. Κύμινων. Τα υπόλοιπα μέλη 
είναι δημότες ή κάτοικοι του Δήμου που έχουν πείρα 
ή γνώσεις σχετικές με το αντικείμενο της επιχείρησης. 
Στην περίπτωση των αιρετών μελών τουλάχιστον ένα 
μέλος εξ αυτών προέρχεται από τη μειοψηφία. 

7. Το κεφάλαιο της Επιχείρησης ανέρχεται στο ποσό 
των 8.804,11 € (όσο ήταν το κεφάλαιο της Δ.Ε.Α.). 

8. Η επιχείρηση μπορεί να λυθεί πριν την πάροδο 
της διάρκειάς της με απόφαση του δημοτικού ή κοινο¬ 
τικού συμβουλίου, η οποία λαμβάνεται με την απόλυτη 
πλειοψηφία του συνόλου των μελών του και πράξη του 


Γ ενικού Γ ραμματέα της Περιφέρειας που δημοσιεύεται 
στην Εφημερίδα της Κυβερνήσεως. Με την ίδια διαδι¬ 
κασία λύεται η επιχείρηση υποχρεωτικά, εάν καταστεί 
ανενεργός για χρονικό διάστημα άνω των δύο (2) ετών. 
Τη λύση της επιχείρησης ακολουθεί η εκκαθάριση αυ¬ 
τής. Μετά την εκκαθάριση της επιχείρησης, όσα περι¬ 
ουσιακά στοιχεία απομένουν περιέρχονται στο Δήμο 
Αξιού. Η εκκαθάριση γίνεται από ορκωτούς ελεγκτές 
που ορίζονται από το δημοτικό συμβούλιο Αξιού. 

Από τη δημοσίευση της απόφασης αυτής στην Εφη¬ 
μερίδα της Κυβερνήσεως η Κοινωφελής Επιχείρηση 
Πολιτισμού Αθλητισμού Νεολαίας Αξιού υποκαθίστα¬ 
ται αυτοδικαίως χωρίς καμία άλλη διατύπωση, σε όλα 
εν γένει τα δικαιώματα και τις υποχρεώσεις της Δη¬ 
μοτικής Επιχείρησης Αξιού, εξομοιούμενη με καθολικό 
διάδοχο. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Αξιού. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 28 Νοεμβρίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ X. ΤΣΟΤΣΟΛΗΣ 

-♦- 

Αριθμ. 14262 (4) 

Έγκριση σύναψης μίας (1) σύμβασης μίσθωσης έργου 
στο Κ.Ε.Π. του Επαρχείου Κω. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
20 6/Α/8.10.1997) με τις οποίες η αρμοδιότητα καθορι¬ 
σμού του αριθμού των προσώπων τα οποία μπορούν 
να απασχολούνται στους ΟΤΑ Α1 και Β' βαθμού και τα 
Νομικά Πρόσωπα με σύμβαση μίσθωσης έργου ασκείται 
από το Γ ενικό Γ ραμματέα της Περιφέρειας. 

2. Τις διατάξεις του άρθρου 15 παρ. 1 του ν. 3260/2004 
(ΦΕΚ 151/Α/6.8.2004) με τις οποίες ορίζεται ότι για τις 
ανάγκες λειτουργίας των ΚΕΠ επιτρέπεται η απασχό¬ 
ληση φυσικών προσώπων με συμβάσεις μίσθωσης έρ¬ 
γου. 

3. Το υπ’ αριθμ. ΔΟΛΚΕΠ/Φ12/13/30943/13.11.2007 έγγρα¬ 
φο του ΥΠ.ΕΣ.Δ.Δ.Α. με θέμα την έγκριση κατ’ εξαίρεση, 
νέων συμβάσεων μίσθωσης έργου σε ΚΕΠ που έχουν 
στελεχωθεί με μόνιμο προσωπικό και αντιμετωπίζουν 
πρόβλημα λειτουργίας λόγω απουσίας του μοναδικού 
τους υπαλλήλου με τις κατανεμηθείσες θέσεις, απο¬ 
φασίζουμε: 

1. Εγκρίνουμε τη σύναψης μίας (1) σύμβασης μίσθωσης 
έργου, χρονικής διάρκειας πέντε (5) μηνών, για την στε- 
λέχωση του ΚΕΠ του Επαρχείου Κω Ν. Δωδεκανήσου. 

2. Επισημαίνουμε: 

α) κατά την ηλεκτρονική κατάρτιση των συμβάσεων ιδι¬ 
αίτερη προσοχή πρέπει να δοθεί στην συμπλήρωση εκεί¬ 
νου του υποδείγματος σύμβασης στο οποίο αναφέρονται 
τα νέα στοιχεία των υπό συμπλήρωση πεδίων (ηγεσία, 
τρόπος χρηματοδότησης, μετονομασία Υπουργείου). 

β) Σε περίπτωση αποχώρησης, λήξης, παραίτησης, 
διακοπής κ.λπ. της σύμβασης μίσθωσης έργου, δεν θα 

συναφθεί νέα σύμβαση με νέο άτομο, ΧΩΡΙΣ ΤΗΝ ΠΡΟ¬ 
ΗΓΟΥΜΕΝΗ ΕΓΚΡΙΣΗ ΤΗΣ ΟΔΕ/ΚΕΠ/ΥΠ.ΕΣ.Δ.ΔΑ. Σε δι¬ 
αφορετική περίπτωση δε θα γίνει δεκτή η νέα σύμβαση 
αλλά και δε θα χρηματοδοτηθεί. 

γ) Κατά ην ηλεκτρονική συμπλήρωση των οικονομικών 
πεδίων της σύμβασης, πρέπει να ληφθεί υπόψη ότι, αρ¬ 
χικές συμβάσεις μίσθωσης έργου οι οποίες συνάπτονται 
μετά την 28.2.2007, σε νεοσύστατα ΚΕΠ, επιχορηγούνται 
αποκλειστικά και για όλο το χρονικό διάστημα ισχύος 
των συμβάσεων, από τον τακτικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 23 Νοεμβρίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. 2845 (5) 

Ρύθμιση ασκήσεως της Θήρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 251, 258, 259 και 261 του 
ν.δ. 86/1969 «περί δασικού κωδικός» όπως τροποποιήθη¬ 
καν ή αντικαταστάθηκαν με τις διατάξεις των άρθρων 
7 και 8 του ν. 177/1975 «περί αντικαταστάσεως και συ- 
μπληρώσεως διατάξεων του ν.δ. 86/1969. 

2. Τις διατάξεις του π.δ. 51/87 «Καθορισμός Περιφερει¬ 
ών της Χώρας, για το σχεδίασμά, προγραμματισμό και 
συντονισμό της Περιφ. Ανάπτυξης». 

3. Τις δ/ξεις του π.δ. 94/1993 (ΦΕΚ:40/Α/22.3.1993) «Κα¬ 
θορισμός αρμοδιοτήτων που διατηρούνται από τον 
Υπουργό και τις Περιφερειακές Αρχές ή όργανα διανο- 
μαρχιακού επιπέδου του Υπ. Γεωργίας». 

4. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

5. Την υπ’ αριθμ. 414985/29.11.1985 (ΦΕΚ 757/Β/18.12.1985) 
κοινή απόφαση των Υφ. Εθνικής Οικονομίας και Ανα¬ 
πληρωτή Υπ. Γεωργίας «Μέτρα διαχείρισης της άγρι¬ 
ας πτηνοπανίδας», όπως αυτή τροποποιήθηκε με τις 
υπ’ αριθμ. 366599/16.12.1996 (ΦΕΚ 1188/Β/31.1296) και 
294283/23.12.1997 (ΦΕΚ:68/Β/4.2.1998) κοινές αποφάσεις 
των Υπ. Εθνικής Οικονομίας και Γεωργίας. 

6. Την υπ’ αριθμ. 2048/30.8.2007 απόφασή μας «Απα¬ 
γόρευση ασκήσεως της Θήρας εντός καμένων δασικών 
εκτάσεων». 

7. Τα υπ’ αριθμ. (781 και 824)/10.9.2007 έγγραφα της 
Κ.Σ.Ε. και Γ' Κ.Ο.Π. «Σύνταξη Σχεδίου Διαχείρισης θη- 
ραματοπανίδας μετά τις πυρκαγιές και σχετικές προ¬ 
τάσεις». 

8. Τα υπ’ αριθμ. (785 και 832)/11.9.2007 έγγραφα της 
Κ.Σ.Ε. και Γ' Κ.Ο.Π. 

9. Την υπ’ αριθμ. 100737/6222/21.11.2007 Δ/γή ΥΠΑΑΤ 
περί ρυθμίσεων κυνηγίου στις Περιφέρειες της.Χώ- 
ρας. 

10. Την ανάγκη εκδόσεως εκ νέου, Αποφάσεως 
ρυθμίσεως ασκήσεως Θήρας βάσει της υπ’ αριθμ. 
103305/6093/14.11.2007 νέας αποφάσεως ΥΠΑΑΤ «Ρυθ¬ 
μίσεις Θήρας για την κυνηγετική περίοδο 2007 - 2008» 
με την οποία ανακαλείται προγενέστερη αυτής ήτοι: 
την υπ’ αριθμ. 97595/4553/9.8.2007. 


11. Τη σύμφωνη γνώμη του Δ/ντή Δασών Περιφέρειας 
Πελ/νήσου, αποφασίζουμε: 

Ανακαλούμε την υπ’ αριθμ. 2154/13.9.2007 απόφαση 
μας «Ρυθμίσεις ασκήσεως της Θήρας» και καθορίζουμε 
όπως ο αριθμός κάρπωσης της πέρδικας ανέρχεται σε 
δύο (2) άτομα ανά έξοδο και κυνηγό. 

Κατά τα λοιπά ακολουθείται η τήρηση και εφαρμο¬ 
γή των απαγορεύσεων και περιορισμών της υπ’ αριθμ. 
103305/6093/14.11.2007 αποφάσεως ΥΠΑΑΤ «Ρυθμίσεις 
Θήρας για την κυνηγετική περίοδο 2007 - 2008», καθώς 
και κάθε προγενέστερη Απόφασή μας που αναφέρεται 
στο θέμα. 

Τα Δασαρχεία περιφερείας μας παρακαλούνται για 
την εκ νέου έκδοση σχετικών Δασικών Απαγορευτικών 
Διατάξεων Θήρας λαμβάνοντας παράλληλα υπόψη και 
την υπ’ αριθμ. 2048/30.8.2007 απόφασή μας «Απαγό¬ 
ρευση ασκήσεως της Θήρας εντός καμένων δασικών 
εκτάσεων». 

Από τις διατάξεις της παρούσης Απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 27 Νοεμβρίου 2007 

Ο Γ ενικός Γ ραμματέας Περιφέρειας 
ΝΙΚΟΣ Κ. ΑΓΓΕΛΟΠΟΥΛΟΣ 

-♦- 

Αριθμ. 16375 (6) 

Προσαρμογή καταστατικού της «Δημοτικής Επιχεί¬ 
ρησης Πολιτιστικής Ανάπτυξης Κύμης Ν. Εύβοιας 
(Δ.Ε.Π.Α.Κ.)» στις διατάξεις του ν. 3463/2006 (Δ.Κ.Κ.) 
σε Δημοτική Κοινωφελή Επιχείρηση Πολιτισμού Κύ¬ 
μης (ΔΗ.ΚΟΙ.Ε.ΠΟ.Κ.) : 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη : 

1. Τις διατάξεις των άρθρων 254 - 269 του Κώδικα 
Δήμων & Κοινοτήτων ν. 3463/2006 (ΦΕΚ 114Α ) σύμφωνα 
με τις οποίες θα πρέπει να γίνει προσαρμογή των δημο¬ 
τικών επιχειρήσεων του π.δ. 410/95 μέχρι 31/12/2007. 

2. Τις διατάξεις του άρθρου 11 παρ. 22, 23 και 24 του 
ν. 2503/1997 (ΦΕΚ 107Α) «Διοίκηση οργάνωση, στελέχω¬ 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

3. Την υπ’ αριθμ. 43886/3.8.2007 απόφαση ΥΠΈΣ. περί 
του καθορισμού των αναγκαίων στοιχείων της οικο¬ 
νομοτεχνικής μελέτης για τη σύσταση ή μετατροπή 
επιχειρήσεων ΟΤΑ και του ελέγχου αυτής. 

4. Την υπ’ αριθμ. 3038/31.5.2007 απόφαση του Γ.Γ.Π. 
Στερεός Ελλάδας περί παροχής εξουσιοδότησης του 
δικαιώματος υπογραφής «Με εντολή Γ.Γ.Π. Στερεός 
Ελλάδας» στον Γ ενικό Διευθυντή της Περιφέρειας και 
στους Προϊσταμένους Διευθύνσεων και Τμημάτων των 
Διευθύνσεων Τοπικής Αυτοδιοίκησης και Διοίκησης Νο¬ 
μών της Περιφέρειας. 

5. Την υπ’ αριθμ. 6495/4.7.2000 απόφαση του Γ.Γ.Π. 
Στερεός Ελλάδας περί σύστασης της Δημοτικής Επιχεί¬ 
ρησης ΔΕΠΑΚ στο Δήμο Κύμης (ΦΕΚ 950/31.7.2000). 

6. Την υπ’ αριθμ. 1844/2.3.2004 απόφαση του Γ.Γ.Π. Στε- 
ρεάς Ελλάδας με θέμα τροποποίηση του καταστατικού 
της ΔΕΠΑΚ (ΦΕΚ 526/24.3.2004). 

7. Τη διόρθωση σφάλματος στην υπ’ αριθμ. 1844/2.3.2004 
απόφαση του Γ.Γ.Π. Στερεός Ελλάδας που δημοσιεύθηκε 
στο ΦΕΚ 403/13.5.2004. 

8. Το υπ’ αριθμ. 33382/28.6.2007 έγγραφο του ΥΠΕΣ- 
ΔΔΑ σχετικά με την προσαρμογή καταστατικού επι¬ 
χειρήσεων. 

9. Την υπ’ αριθμ. 19/2007 απόφαση της επιτροπής 
του άρθρου 152 του Κώδικα Δήμων και Κοινοτήτων 
(ν. 3463/2006 ΦΕΚ Α 114/2006). 

10. Την υπ’ αριθμ. 225/2007 απόφαση του Δημοτικού 
Συμβουλίου του Δήμου Κύμης σε ορθή επανάληψη με τη 
συνημμένη οικονομοτεχνική μελέτη, αποφασίζουμε: 

Εγκρίνουμε την υπ’ αριθμ. 225/2007 απόφαση του 
Δημοτικού Συμβουλίου του Δήμου Κύμης σε ορθή επα¬ 
νάληψη που αφορά την έγκριση της μελέτης και την 
προσαρμογή του καταστατικού της Δ.Ε.Π.Α.Κ. σε κοι¬ 
νωφελή ΔΗ.ΚΟΙ.Ε.ΠΟ.Κ σύμφωνα με τις διατάξεις του 
νόμου 3463/2006 (Κώδικας Δήμων και Κοινοτήτων ΦΕΚ 
Α 114/2006) ως εξής: 

Άρθρο 1. 

ΣΥΣΤΑΣΗ ΕΠΩΝΥΜΙΑ 

Συνιστάται στο Δήμο Κύμης Ν. Εύβοιας Αμιγής Δημο¬ 
τική Επιχείρηση με την επωνυμία «ΔΗΜΟΤΙΚΗ ΚΟΙΝΩ¬ 
ΦΕΛΗΣ ΕΠΙΧΕΙΡΗΣΗ ΠΟΛΙΤΙΣΜΟΥ ΚΥΜΗΣ» με διακριτικό 
τίτλο «ΔΗ.ΚΟΙ.Ε.ΠΟ.Κ». ως ίδιο Νομικό Πρόσωπο ΙΔ. το 
οποίο διέπεται από τις διατάξεις των άρθρων 254 και 
επέκεινα του Δημοτικού και Κοινοτικού Κώδικα και τις 
σχετικές εγκυκλίους του ΥΠ.ΕΣ.Δ.Δ.Α. 

Αρθρο 2. 

ΣΚΟΠΟΣ 

Σκοπός της δημιουργίας της ΔΗΜΟΤΙΚΗΣ ΚΟΙΝΩ¬ 
ΦΕΛΟΥΣ ΕΠΙΧΕΙΡΗΣΗΣ ΠΟΛΙΤΙΣΜΟΥ ΚΥΜΗΣ είναι να 
καταστρώσει και να υλοποιήσει (κατά περίπτωση) ένα 
μακροχρόνιο πρόγραμμα δράσης του οποίου αντικεί¬ 
μενα είναι: 

- Η ίδρυση και λειτουργία κέντρων δημιουργικής απα¬ 
σχόλησης παιδιών. Η λειτουργία πάρκων κυκλοφοριακής 
αγωγής. 

- Η εφαρμογή πολιτικών για την ανάδειξη και προ¬ 
στασία του τοπικού πολιτισμού, η προβολή των πολιτι¬ 
στικών αγαθών και των σύγχρονων πολιτιστικών έργων 
που παράγονται σε τοπικό επίπεδο, με την λειτουργία 
δημοτικών κινηματογράφων, θεατρικών εργαστηρίων, 
φιλαρμονικών και σχολών διδασκαλίας μουσικής, σχο¬ 
λών χορού, ζωγραφικής, γλυπτικής κλπ. καθώς και η 
μελέτη και εφαρμογή πολιτιστικών προγραμμάτων. 

- Η προστασία μουσείων, μνημείων, σπηλαίων καθώς 
και αρχαιολογικών και ιστορικών χώρων της περιοχής 
και των εγκαταστάσεων αυτών. 

- Η διοργάνωση συναυλιών, θεατρικών παραστάσεων 
και άλλων πολιτιστικών εκδηλώσεων ή η συμμετοχή 
της σε αυτά. 

- Η προώθηση πολιτιστικών ανταλλαγών σε εθνικό, 
ευρωπαϊκό και διεθνές επίπεδο, σύμφωνα με την κεί¬ 
μενη νομοθεσία. 

- Η ανάπτυξη του πολιτιστικού τουρισμού. 

- Η προώθηση και εφαρμογή προγραμμάτων ενίσχυ¬ 
σης μαζικού αθλητισμού και διοργάνωση αθλητικών 
εκδηλώσεων. 

- Η εφαρμογή πολιτικών ή η συμμετοχή σε δράσεις 
που αποσκοπούν στην υποστήριξη και κοινωνική φρο¬ 


ντίδα της βρεφικής και παιδικής και τρίτης ηλικίας, με 
την λειτουργία παιδικών και βρεφονηπιακών σταθμών, 
βρεφοκομείων, ορφανοτροφείων, κέντρων ημερήσιας 
φροντίδας, ψυχαγωγίας και αναψυχής ηλικιωμένων, κλπ. 
και την μελέτη και εφαρμογή σχετικών κοινωνικών προ¬ 
γραμμάτων. 

- Η εφαρμογή πολιτικών ή η συμμετοχή σε δράσεις και 
προγράμματα, που στοχεύουν στην μέριμνα, υποστήριξη 
και φροντίδα ευπαθών κοινωνικών ομάδων με την πα¬ 
ροχή υπηρεσιών υγείας και προαγωγή ψυχικής υγείας, 
όπως δημιουργία δημοτικών και κοινοτικών ιατρείων, κέ¬ 
ντρων αγωγής υγείας, υποστήριξης και αποκατάστασης 
ατόμων με αναπηρία, κέντρων ψυχικής υγείας, συμβου¬ 
λευτικής στήριξης των θυμάτων ενδοοικογενειακής βίας 
κατά συνοικούντων προσώπων και κέντρων πρόληψης 
κατά εξαρτησιογόνων ουσιών. 

- Η μέριμνα για την στήριξη αστέγων και οικονομικά 
αδυνάτων δημοτών. 

- Η εφαρμογή προγραμμάτων και πρωτοβουλιών για 
την πρόληψη της παραβατικότητας στην περιφέρειά 
τους, με την δημιουργία Τοπικών Συμβουλίων Πρόληψης 
Παραβατικότητας. 

- Ο σχεδιασμός και η εφαρμογή προγραμμάτων ή 
συμμετοχή σε προγράμματα και δράσεις για την ένταξη 
τσιγγάνων, παλινοστούντων ομογενών, μεταναστών και 
προσφύγων στην κοινωνική οικονομική και πολιτιστική 
ζωή της τοπικής κοινωνίας. 

- Η προώθηση και ανάπτυξη του εθελοντισμού και της 
κοινωνικής αλληλεγγύης με την δημιουργία τοπικών δι¬ 
κτύων κοινωνικής αλληλεγγύης, εθελοντικών οργανώσε¬ 
ων και ομάδων εθελοντών που θα δραστηριοποιούνται 
για την επίτευξη των στόχων και την υποβοήθηση υτου 
έργου της κοινωνικής προστασίας και αλληλεγγύης του 
Δήμου. 

- Η υλοποίηση ή η συμμετοχή σε ολοκληρωμένα τοπι¬ 
κά σχέδια και προγράμματα δράσης και πρωτοβουλίες 
για την εφαρμογή και ανάπτυξη πολιτικών προώθησης 
της απασχόλησης και της κοινωνικής ενσωμάτωσης δι¬ 
αφόρων κατηγοριών ανέργων, στο πλαίσιο των εθνικών 
και ευρωπαϊκών πολιτικών. 

- Η προώθηση και η ενίσχυση της επιχειρηματικότητας 
με την ίδρυση Κέντρων Επαγγελματικού Προσανατο¬ 
λισμού. 

- Η συμβολή στην απορρόφηση του εργατικού δυ¬ 
ναμικού της περιοχής τους με την ανάπτυξη συμβου¬ 
λευτικών δράσεων που παρέχονται δωρεάν στους 
ανέργους, με στόχο την υποστήριξη και την ενθάρ¬ 
ρυνση τους για την εξεύρεση απασχόλησης, καθώς 
και την προώθηση ίσων ευκαιριών πρόσβασης στην 
αγορά εργασίας. 

- Η οργάνωση δημοτικής συγκοινωνίας καθώς και η 
εκπόνηση και εφαρμογή προγραμμάτων έρευνας και 
τεχνολογίας για την ανάπτυξη της περιοχής. 

Αρθρο 3. ΕΔΡΑ 

Έδρα της Επιχείρησης ορίζεται η έδρα του Δήμου 
Κύμης. 

Αρθρο 4. ΔΙΑΡΚΕΙΑ 

Η χρονική διάρκεια της Επιχείρησης ορίζεται σε 50 
χρόνια από την δημοσίευση του παρόντος στο ΦΕΚ. 

Αρθρο 5. ΔΙΟΙΚΗΣΗ 

Η Δημοτική Κοινωφελής Επιχείρηση Πολιτισμού Κύμης 

διοικείται από επταμελές Διοικητικό Συμβούλιο (Δ.Σ.) το 
οποίο απαρτίζεται: 

α) Από τρεις αιρετούς εκπροσώπους του Δήμου Κύ¬ 
μης ένας εκ των οποίων ανήκει στην μειοψηφία του 
Δημοτικού Συμβουλίου. 

β) Ένα μέλος εκπρόσωπο κοινωνικού φορέα της 
περιοχής. Ο φορέας επιλέγεται με απόφαση του Δη¬ 
μοτικού Συμβουλίου Κύμης σύμφωνα με την ισχύουσα 
νομοθεσία. 

γ) Ένα αιρετό εκπρόσωπο των εργαζομένων στην 
Επιχείρηση, αν αυτή απασχολεί περισσότερους από 
είκοσι εργαζόμενους. Σε περίπτωση που η επιχείρη¬ 
ση απασχολεί λιγότερους από είκοσι εργαζόμενους τη 
θέση του εκπροσώπου των εργαζομένων καταλαμβάνει 
δημότης ή κάτοικος Κύμης με συναφή προς το αντι¬ 
κείμενο της επιχείρησης κοινωνική ή επαγγελματική 
δραστηριότητα. 

δ) Τα υπόλοιπα δύο μέλη του Διοικητικού Συμβουλί¬ 
ου είναι δημότες ή κάτοικοι του Δήμου με πείρα στο 
αντικείμενο της Επιχείρησης. 

Ο ορισμός των τριών αιρετών εκπροσώπων του Δή¬ 
μου που θα μετέχουν στο Δ.Σ. της Επιχείρησης, όπως 
αναφέρεται στο α) παραπάνω, καθώς και των δημοτών, 
όπως αναφέρονται στα γ) και δ) παραπάνω, γίνεται από 
το Δημοτικό Συμβούλιο Κύμης μετά από εισήγηση του 
Δήμαρχου. Ταυτόχρονα ορίζονται και οι αναπληρωτές 
αυτών. Ο κοινωνικός φορέας και οι εργαζόμενοι ορίζουν 
επίσης τους αναπληρωτές των εκπροσώπων τους. 

Μέχρι να ορισθεί τα μέλος β) όπως αναφέρεται πα¬ 
ραπάνω ή να εκλεγεί ο εκπρόσωπος των εργαζομένων, 
το Δ.Σ. λειτουργεί με ελλιπή σύνθεση, αρκεί ο αριθμός 
των παρισταμένων μελών να μην είναι κατώτερος αυτών 
που απαιτεί η απαρτία. 

Η θητεία των μελών του Διοικητικού Συμβουλίου είναι 
τετραετής, όση και η διάρκεια του Δημοτικού Συμβου¬ 
λίου. 

Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή, δικαιούνται όμως οδοι¬ 
πορικών και αποζημίωσης για συγκεκριμένες υπηρεσίες 
που παρέχουν στην Επιχείρηση ύστερα από απόφαση 
του Διοικητικού Συμβουλίου αυτής. 

Νέα μέλη του Διοικητικού Συμβουλίου ορίζονται όταν 
λήξει η θητεία των παλαιών ή όταν για οποιοδήπο- 
τε λόγο κατά την διάρκεια της θητείας εκκενωθεί η 
θέση. 

Άρθρο 6. ΠΟΡΟΙ 

Οι πόροι της Επιχείρησης συνίστανταί: 

- Σε ετήσιες επιχορηγήσεις εκ μέρους της τοπικής 
αυτοδιοίκησης σύμφωνα με την ισχύουσα νομοθεσία.. 

- Στις επιχορηγήσεις εκ μέρους της ΕυρωπάίκήςΈνω- 
σης και κάθε άλλου Κρατικού φορέα και Διεθνούς Ορ¬ 
γανισμού σύμφωνα με την ισχύουσα νομοθεσία και τις 
νόμιμες φορολογικές επιβαρύνσεις. 

- Στις δωρεές, κληροδοσίες και κληρονομιές και τα 
εξ αυτών εισοδήματα. 

- Στα έσοδα από παροχές υπηρεσιών από την Επι¬ 
χείρηση. 

- Στους τόκους από τις καταθέσεις του Τράπεζες ή 
άλλους πιστωτικούς οργανισμούς. 

- Σε οποιοδήποτε άλλο έσοδο μπορεί να προκόψει 
από τις δραστηριότητές της. 


Αρθρο 7. ΚΕΦΑΛΑΙΟ 

Ο Δήμος Κύμης θα καταθέσει στην επιχείρηση για την 
αύξηση του κεφαλαίου της ποσό 393.000,00 ευρώ για 
τρία χρόνια (50.000,00 ευρώ το έτος 2007, 200.000,00 
ευρώ το έτος 2008 και 143.000,00 ευρώ το έτος 2009). 

Αρθρο 8. ΔΙΑΛΥΣΗ 

Η Επιχείρηση διαλύεται: 

α. Με τη συμπλήρωση του χρόνου για τον οποίο είχε 
συσταθεί, εφόσον αυτός δεν παραταθεί. 

β. Σε περίπτωση πτώχευσης της 

Η διάλυση γίνεται με τον ίδιο τρόπο και διαδικασία 
που συστήθηκε η Επιχείρηση. Τη διάλυση της Επιχείρη¬ 
σης ακολουθεί η εκκαθάριση. Εκτός από την περίπτωση 
της πτώχευσης, η εκκαθάριση γίνεται από εκκαθαριστές 
που ορίζονται από το Δημοτικό Συμβούλιο Κύμης. 

Αρθρο 9. ΕΚΠΡΟΣΩΠΗΣΗ 

Η Επιχείρηση εκπροσωπείται στα δικαστήρια και σε 
άλλη αρχή από τον Πρόεδρο του Διοικητικού Συμβου¬ 
λίου και όταν αυτός απουσιάζει ή κωλύεται από τον 
Αντιπρόεδρο αυτού. 

Ακροτελεύτιο άρθρο: 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Κύμης ύψους 50.000,00 
ευρώ για το οικονομικό έτος 2007. Για την ανωτέρω 
δαπάνη θα εγγράφει πίστωση στον Κ.Α. 10-7511.002 
σκέλους των εξόδων του προϋπολογισμού οικονομικού 
έτους 2007. Γ ια τα έτη 2008 και 2009 θα εγγραφούν 
αντίστοιχα πιστώσεις 200.000 ευρώ και 143.000 ευρώ 
στους αντίστοιχους Κ.Α. Εξόδων των προϋπολογισμών 
του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 22 Νοεμβρίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 

Α. ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθμ. 738 (7) 

Απαγόρευση αλιείας παντός είδους της ιχθυοπανίδας 
της λίμνης Στυμφαλίας για ένα έτος. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1) Τις διατάξεις της παρ 2 του άρθρου 2 του β.δ. 142 
της 6/12.3.1971 (ΦΕΚ Α' 49). «Περί αλιείας των υδροβίων 
ζώων λιμνών και ποταμών και προστασίας αυτών». 

2) Τ ις διατάξεις των παρ 1 και 2 του άρθρου 5 του 
ίδιου ως άνω β.δ. 

3) Τ ις διατάξεις του β.δ. 249/1972 (ΦΕΚ Α 58) (Περί των 
επιτρεπομένων εντός των λιμνών αλιευτικών εργαλείων, 
προστασίας υδροβίων φυτών κλπ) 

4) Τις διατάξεις των παρ. 1 και 2 του άρθρου 4 του 
π.δ. 373/1985 (ΦΕΚ Α131) (Ερασιτεχνική - αθλητική αλιεία 
όπως αυτά αντικαταστάθηκαν με το άρθρο 4 του π.δ. 
99/2003, ΦΕΚ-94 Α' σύμφωνα με τις οποίες 

5) Των διατάξεων της παρ 5 του ν.δ. 420/1970 (ΦΕΚ 
Α 27) (Αλιευτικός Κώδιξ) Των διατάξεων της παρ 6 του 
άρθρου 10 του ν.δ. 420/1970 (ΦΕΚ Α 27) (Αλιευτικός Κώδιξ) 

ως αντικαταστάθηκαν από την παρ. 2 του άρθ. 3 του 
ν. 1740/4-14.12.1987 (ΦΕΚ Α 221). 

6) Τις διατάξεις του άρθρου 11 του ως άνω ν.δ. (Κυ¬ 
ρώσεις) 

7) Το π.δ. 94/1993 « Περί καθορισμού αρμοδιοτήτων » 

8) Το υπ’ αριθμ. 243892/26.4.1993 έγγραφο του Υπ. 
Γεωργίας «Μεταβίβαση αρμοδιοτήτων » 

9) Τις υπ’ αριθμ. 7/35 και 8/36 ΦΕΚ 396/11.5.1995 
υπουργικές αποφάσεις τεύχος Β', άρθρο 16, περί ορ¬ 
γανισμού Νομαρχιακής Αυτοδιοίκησης 

10) Την υπ’ αριθμ. 3821/17.7.1997 απόφαση του Νομάρ¬ 
χη Κορινθίας με θέμα «Μεταβίβαση αρμοδιοτήτων και 
άσκηση αυτών με εντολή Νομάρχη». 

11) Το υπ’ αριθμ 3164/25.6.2007 έγγραφο του Δήμαρχου 
Στυμφαλίας με το όποιο περιγράφεται η δημιουργηθεί- 
σα κατάσταση στην Λίμνη Στυμφαλία. 

12) Τις πληροφορίες που συλλέξαμε από τις αυτοψίες 
που πραγματοποιήσαμε στην περιοχή της λίμνης. 

13) Το γεγονός ότι η στάθμη των υδάτων της λίμνης 
έχει κατέλθει σε πολύ χαμηλό σημείο. 

14) Τα προβλήματα ευτροφισμού που αντιμετωπίζει 
η Λίμνη Στυμφαλία. 

15) Το γεγονός ότι κανείς πολίτης - κάτοικος από την 
περιοχή δεν αλιεύει για βιοπορισμό στην λίμνη. 

16) Το γεγονός ότι η Λίμνη έχει συμπεριληφθεί - προ- 
ταθεί με τον κωδικό ΟΒ253ΘΟΘ2 Λίμνη Στυμφαλία στο 
δίκτυο ΝΑΤΙΙΒΑ 2000 στα πλαίσια της οδηγίας 92/43/ 
ΕΟΚ για τη διατήρηση των φυσικών οικοτόπων (ενδει¬ 
κτικοί βιότοποι σπάνιων θηλαστικών, ερπετών, φυτών 
κ.λπ.). Αυτές οι περιοχές δηλώνονται ως ΤΚΣ (Τόποι 
Κοινοτικής Σημασίας). 

17) Το γεγονός ότι η Λίμνη περιλαμβάνεται στο επίση¬ 
μο κατάλογο των Ελληνικών Υγροτόπων του ΕΚΒΥ ως 
λίμνη στον Εκπαιδευτικό χάρτη των ελληνικών Υγρο- 
τόπων με α/α 254.Είναι δε η μοναδική ορεινή λίμνη της 
Πελοποννήσου με μόνιμα νερά. 

18) Το γεγονός ότι η Λίμνη προτάθηκε ως νέα ΖΕΠ 
από Υ.ΠΕ.ΧΩ.Δ.Ε. με α/α 37 στα πλαίσια της οδηγίας 
79/409/ΕΟΚ για την διατήρηση των άγριων πτηνών. Οι 
περιοχές που θεωρούνται σημαντικές για τη διατήρηση 
των πτηνών δηλώνονται ως 8ΡΑ ή ΖΕΠ (Ζώνες Ειδικής 
Προστασίας). 

19) Το γεγονός ότι η Λίμνη έχει καταχωρηθεί με κω¬ 
δικό ΑΘ 0010065 στο κατάλογο του προγράμματος 
ΟΟΒΙΝΕ. 

20) Το γεγονός ότι η Λίμνη έχει καταχωρηθεί με κω¬ 
δικό ΑΤ 1011000 ως τοπίο ιδιαίτερου κάλους στο πρό¬ 
γραμμα ΡΙΙΟΤΙ3 του ΕΜΠ. 

21) Το γεγονός ότι η Λίμνη έχει καταχωρηθεί και ανα- 
γνωρισθεί με α/α 81 στο κατάλογο των σημαντικών για 
τα πουλιά περιοχών της Ελλάδος. 

22) Την υπ’ αριθμ. 1610 π.ε.2003 (ΦΕΚ170/τ. Β718.2.2003) 
απόφαση του Γ ενικού Γ ραμματέα Περιφέρειας Πελοπον¬ 


νήσου ιδρύθηκε μετά από κοινή πρόταση του Δασαρχεί¬ 
ου Κορίνθου και των Δ/νσων Δασών Ν. Κορινθίας και Ν. 
Αργολίδος και για πρώτη φορά το Καταφύγιο Άγριας 
ζωής Στυμφαλίας -Απελαυρου (Ολιγυρτου) ορ. . 

23) Το γεγονός ότι στην λίμνη Στυμφαλία απαντάται 
το σπάνιο ενδημικό είδος ψαριού ΡεουάορΙιοχίηυυε 
δίγπιράαΐίογε (\/3ΐηοίθΓπηθ8,1844) (Ογρπηίάβθ) με κοινή 
ονομασία «Ντάσκα» που έχει καταγραφεί στο Κόκ¬ 
κινο Βιβλίο των Απειλουμένων σπονδυλωτών (ειδών 
της Ελλάδας (Αθήνα 1992). Το ψάρι αυτό παρουσιάζει 
μεγάλο βιολογικό ενδιαφέρον αφού κατά την περί¬ 
οδο της ξήρανσης της λίμνης επιβιώνει βυθιζόμενο 
στην λάσπη έτσι ώστε να σχηματίζεται ένα ολισθη¬ 
ρό κάλυμμα γύρω από το σώμα του. Εκτός από το 
συγκεκριμένο ψάρι υπάρχουν και τρία τέσσερα άλλα 
είδη κυπρίνων. 

24) Την τεράστια οικολογική, υδρολογική, περιβαλ¬ 
λοντική ,κοινωνική και οικονομική σημασία που έχει ο 
υγρότοπος της Λίμνης Στυμφαλίας για τον Νομό Κο¬ 
ρινθίας και την Πελοπόννησο 

25) Την υπ’ αριθμ. 7/15/19.7.2007 απόφαση της Νομαρχι¬ 
ακής Επιτροπής Παραγωγικών Δραστηριοτήτων (αριθμ. 
Πρακτικού 7/19.7.2007) 

26) Την υπ’ αριθμ 130/31.7.2007 απόφαση του Ν.Σ. Κο¬ 
ρινθίας (αρ. πρακτικού 8/31.7.2007) 

27) Την σύμφωνη γνώμη της Δ/νσης Αλιείας και Υδα¬ 
τοκαλλιεργειών Ν. Α. Κορινθίας, αποφασίζουμε: 

Απαγορεύουμε: 

Την με κάθε τρόπο αλιεία παντός είδους της ιχθυο¬ 
πανίδας της λίμνης Στυμφαλίας για ένα έτος από την 
δημοσιεύσεως της παρούσης στο ΦΕΚ., προκειμένου να 
προστατευτεί η ενδημική ιχθυοπανίδα και η υγροτοπική 
περιοχή εν γένει. 

Κάθε άλλη δραστηριότητα στην χερσαία περίμετρο 
της λίμνης που μπορεί να έχει ή έχει δυσμενείς επιπτώ¬ 
σεις στην ιχθυοπαγίδα της Λίμνης Στυμφαλίας όπως 
απόρριψη ουσιών ή συσκευασιών γεωργικών φαρμάκων, 
λιμασμάτων, αποβλήτων εργοστασίων ή βιοτεχνιών ή 
απορριμμάτων οιουδήποτε είδους. 

Την είσοδο στην λίμνη με οποιοδήποτε τρόπο και 
μέσον για οποιοδήποτε λόγο εκτός από περίπτωση 
επιστημονικής έρευνας μετά από ειδική άδεια μας και 
για περιορισμένο χρόνο. 

Την τήρηση της παρούσης αναθέτουμε σύμφωνα με 
τις διατάξεις της παρ 2 του άρθρου 11 του ν. δ. 420/1970 
(ΦΕΚ Α 27) (Αλιευτικός Κώδιξ) στην Ελληνική Αστυνο¬ 
μία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 1 Οκτωβρίου 2007 

Ο Νομάρχης 
ΝΙΚΟΛΑΟΣ ΤΑΓΑΡΑΣ 

